شەفەق نیوز/ لە کتاوخانەی گشتی رزگاری، سەروە قەزای کەلار لە پارێزگای سلێمانی لە هەرێم کوردستان،  شەو سێشەممە لەبان چوارشەممە،  دانیشتنیگ مۆسیقا و و شعر گورانی، و باسکردن لەباوەت کەلتوور و ئەدەب کوردی،  وەبۆنەی شەو یەڵدا وەڕیەو چگ.
لەو ئاهەنگ گەرمە، وە سەرپەشتی گرووپ نەوموست ئەدەبی، و بەشداریکردن گرووپ مۆسیقایی  نوویگ ک ئی شەوە دامەزریا وەناونشان (یاران) بڕی لە هونەرمەنەیل شار کەلار و خانەقین بەشداری کردن،  چ لە شعر و گورانی یا لە مۆسیقا و وتار ئەدەبییش، و هەمیش فرە لە گورانی و شعرەیەیلە وە زاراوەی فەیلی بەشداری کردن ک جی دڵخوەشی ئامادەبۊیەیل بۊی.
